techiaith/cofnodycynulliad_en-cy huggingface dataset:
English: Absolutely. Presiding Officer, it's a fantastic project that has been run in Newport there, and I think it's a testament to the creativity of the police force, working with different organisations in the city, to deliver exactly that sort of process. I pay tribute to Gwent Police in the way that they've worked to deliver this. As well meeting the commissioner for south Wales, I met the commissioner for Gwent twice in the last week as well, once in my constituency and once here. The conversations we have are very positive conversations about how we can ensure that the work of the police is integrated into the work of other services, delivering in exactly the way that the Member for Newport West suggests. I would very much like to pay tribute to the work of Gwent Police - the inventiveness, the creativity - but also an approach that embeds the concept of the active citizenship that we were discussing before, and a sense of citizenship and a sense of people in our communities able to take action themselves to improve and to benefit people who live within those communities. It's exactly the sort of initiative that we want to support and sustain into the future.
Welsh: Yn hollol. Lywydd, mae'r prosiect yng Nghasnewydd yn un gwych, a chredaf ei fod yn dyst i greadigrwydd yr heddlu, gan weithio gyda sefydliadau gwahanol yn y ddinas i ddarparu yn union y math hwnnw o broses. Rwy'n talu teyrnged i Heddlu Gwent yn y ffordd y maent wedi gweithio i gyflawni hyn. Yn ogystal â chyfarfod â chomisiynydd de Cymru, cyfarfûm â chomisiynydd Gwent ddwywaith yr wythnos diwethaf hefyd, unwaith yn fy etholaeth ac unwaith yma. Mae'r sgyrsiau a gawn yn rhai cadarnhaol iawn ynglŷn â sut y gallwn sicrhau y caiff gwaith yr heddlu ei integreiddio yng ngwaith gwasanaethau eraill, gan gyflawni yn union fel y mae'r Aelod dros Orllewin Casnewydd yn ei awgrymu. Hoffwn yn fawr dalu teyrnged i waith Heddlu Gwent - y dyfeisgarwch, y creadigrwydd - ond hefyd o ran y dull sy'n ymwreiddio'r cysyniad o ddinasyddiaeth weithredol yr oeddem yn ei drafod yn flaenorol, ac ymdeimlad o ddinasyddiaeth ac ymdeimlad o bobl yn ein cymunedau yn gallu mynd ati eu hunain i wella ac i fod o fudd i bobl sy'n byw yn y cymunedau hynny. Dyma'n union y math o fenter yr ydym am ei chefnogi a'i chynnal yn y dyfodol.
English: I wonder whether you could give us some statistics as to what is happening in terms of stop and search of young people here in Wales. The research I've seen shows that young people tend to want to break the law or participate in criminal activity because they have been treated poorly by the police because of stop and search. There are also various sectors of society that are more likely to be stopped - Asian or black men, for example - and that makes them feel that they are not part of society, because of the negative attitude that they develop towards the police. So, how can you engender a society where the police and young people feel that they are on the same level, and that you nurture a positive relationship between them, rather than this feeling that the police are constantly against them in many aspects?
Welsh: Tybed a fedrwch chi roi ystadegau inni am yr hyn sydd yn digwydd o ran stopio a chwilio pobl ifanc yma yng Nghymru hyd yn hyn. Mae ymchwil rydw i wedi'i ddarllen yn dangos bod pobl ifanc yn dueddol o eisiau mynd ati i dorri'r gyfraith neu gymryd rhan mewn gweithred droseddol oherwydd y ffaith eu bod nhw wedi cael triniaeth wael gyda'r heddlu o ran stopio a chwilio. A hefyd, mae yna sectorau gwahanol o gymdeithas yn fwy tueddol o gael eu stopio - dynion Asiaidd neu ddu, er enghraifft - ac mae hwn yn gwneud iddyn nhw deimlo fel nad ydynt yn rhan o'r gymdeithas oherwydd yr agwedd negyddol wedyn maen nhw'n ei datblygu tuag at yr heddlu. Sut ydych chi'n gallu ennyn cymdeithas lle mae'r heddlu a phobl ifanc yn teimlo fel eu bod nhw ar yr un lefel, a bod yna feithrin rhywbeth positif rhyngddynt, yn lle bod yna deimlad bod yr heddlu yn eu herbyn nhw mewn nifer o agweddau ar gymdeithas?
English: I concur with the analysis of the Member for South Wales West, but may I say this? Firstly, policing is not devolved, and so our ability to influence this issue could be impaired on occasion, but I do see that the police are working very hard to reach out to various sectors of society. There are some exceptionally good examples in Gwent Police of that, and I've seen great changes in the way in which South Wales Police deal with these issues too. So, I am confident that we have the leadership in place in the police forces to create the ideal that you and I would share. But the point is this: until the police are part of Welsh public service and are devolved, it would be very difficult for us to develop the kind of holistic policies that we need.
Welsh: Rydw i'n cyd-weld â dadansoddiad yr Aelod dros Orllewin De Cymru, ond a gaf fi ddweud hyn? Yn gyntaf, nid yw'r heddlu wedi'i ddatganoli, felly mae ein gallu i ddylanwadu ar y pethau yma yn gallu cael ei amharu arno fe, ambell waith, ond rydw i'n gweld bod yr heddlu yn gweithio'n galed iawn i estyn mas i rannau gwahanol o'r gymdeithas. Mae yna enghreifftiau arbennig o dda yn Heddlu Gwent o'r gallu i wneud hynny. Hefyd, rydw i wedi gweld newidiadau mawr yn y ffordd mae heddlu'r de yn delio gyda'r pethau yma hefyd. Felly, mae gen i hyder bod gennym ni'r arweinyddiaeth yn ei lle yn yr heddlu i allu cyrraedd y nod y buasech chi a minnau'n ei rannu. Ond, y pwynt sylfaenol yw hyn: nes bod yr heddlu'n rhan o'r gwasanaeth cyhoeddus Cymreig, wedi'i ddatganoli i'r lle yma, mae'n mynd i fod yn anodd iawn i ni ddatblygu'r math o bolisïau holistig sydd eu hangen arnom ni.
English: Diolch, Llywydd. In wanting to devolve policing to Wales, does the Cabinet Secretary nonetheless support the continuation of the elected police and crime commissioner model? He rightly here commends Gwent Police and Jeff Cuthbert for this particular scheme, but does he recognise that the elected and accountable nature of that role is crucial for that public engagement?
Welsh: Diolch, Lywydd. O fod eisiau datganoli plismona i Gymru, a yw Ysgrifennydd y Cabinet serch hynny'n cefnogi parhad y model comisiynydd heddlu a throseddu etholedig? Mae'n iawn i gymeradwyo Heddlu Gwent a Jeff Cuthbert am y cynllun penodol hwn, ond a yw'n cydnabod bod natur atebol ac etholedig y rôl honno'n hanfodol ar gyfer yr ymgysylltiad cyhoeddus hwn?
English: I see that the role has delivered accountability. I do see that and I think that is important, but we've just been discussing the future of local government as well, and I regret very much the loss of a direct input from local government into policing in Wales. All too often, we talk about the devolution of powers to this place. We're in different places here; I've spent the whole of my adult life campaigning for devolution and the devolution of powers to Wales. But what I don't want to do is to sit here and be responsible for building a unitary state in Wales either. What I want to be able to do is to deliver devolution within Wales, and that means looking creatively at how we can involve local government in exactly some of the decisions that the Member for South Wales East might be referring to. Certainly, in my constituency experience, I know that the police rely very heavily on the work of local councillors and the ability of local councillors to actually deliver some strong messages to the police. So, I hope that when policing is devolved to Wales, we'll be able to have a very good and rich conversation about how we ensure accountability, and I am clear in my own mind that whatever function or structure we deliver, the accountability cannot start and end in this place; it has to be accountability locally as well as accountability nationally.
Welsh: Gwelaf fod y rôl wedi darparu atebolrwydd. Gwelaf hynny a chredaf fod hynny'n bwysig, ond rydym newydd fod yn trafod dyfodol llywodraeth leol yn ogystal, a gresynaf yn fawr iawn at y mewnbwn uniongyrchol a gollir gan lywodraeth leol i blismona yng Nghymru. Yn rhy aml, rydym yn sôn am ddatganoli pwerau i'r lle hwn. Rydym mewn gwahanol leoedd yma; rwyf wedi treulio fy oes gyfan fel oedolyn yn ymgyrchu dros ddatganoli a datganoli pwerau i Gymru. Ond nid wyf am eistedd yma yn bod yn gyfrifol am adeiladu gwladwriaeth unedol yng Nghymru ychwaith. Yr hyn yr hoffwn allu ei wneud yw sicrhau datganoli o fewn Cymru, ac mae hynny'n golygu edrych yn greadigol ar sut y gallwn gynnwys llywodraeth leol yn rhai o'r union benderfyniadau y gallai'r Aelod dros Ddwyrain De Cymru fod yn cyfeirio atynt. Yn sicr, ym mhrofiad fy etholaeth i, gwn fod yr heddlu'n dibynnu'n helaeth iawn ar waith cynghorwyr lleol ac ar allu cynghorwyr lleol i drosglwyddo negeseuon cryf i'r heddlu. Felly, pan ddatganolir plismona i Gymru, rwy'n gobeithio y byddwn yn gallu cael sgwrs gyfoethog a da ynglŷn â sut y gallwn sicrhau atebolrwydd, ac rwy'n glir yn fy meddwl fy hun, pa swyddogaeth bynnag neu ba strwythur bynnag a ddarparwn, ni all yr atebolrwydd gychwyn a gorffen yn y lle hwn; mae'n rhaid iddo fod yn atebolrwydd yn lleol yn ogystal ag atebolrwydd yn genedlaethol.
English: The next item, then, is the topical questions. I have accepted a topical question again to the Cabinet Secretary for Local Government and Public Services, and the question is to be asked by Mick Antoniw.
Welsh: Yr eitem nesaf, felly, yw'r cwestiynau amserol. Rydw i wedi cytuno i gwestiwn amserol eto i Ysgrifennydd y Cabinet dros Lywodraeth Leol a Gwasanaethau Cyhoeddus, ac mae'r cwestiwn i'w holi gan Mick Antoniw.
English: The Welsh Government has repeatedly pressed the Home Secretary to undertake a review into policing in Welsh communities during the miners' strike. Those requests have been refused. I'm looking carefully into the Scottish inquiry. I will be speaking to my counterpart in the Scottish Government this week and writing, once again, to the Home Secretary.
Welsh: Dro ar ôl tro, mae Llywodraeth Cymru wedi pwyso ar yr Ysgrifennydd Cartref i gynnal adolygiad o blismona yng nghymunedau Cymru yn ystod streic y glowyr. Gwrthodwyd y ceisiadau hynny. Rwy'n edrych yn ofalus ar ymchwiliad yr Alban. Byddaf yn siarad â fy aelod cyfatebol o Lywodraeth yr Alban yr wythnos hon ac yn ysgrifennu, unwaith eto, at yr Ysgrifennydd Cartref.
English: Presiding Officer, as the Member has pointed out in his question, policing is not devolved to Welsh Government and, consequently, we've not carried out an assessment of the issues he raises, since this is a matter for the United Kingdom Government. Members will be aware that the First Minister wrote to the then Home Secretary, Amber Rudd, in July 2016 regarding the possibility of an inquiry into those events that were described. In October 2016, the Home Secretary decided, after considering all the views put forward, not to establish an inquiry. Can I say I very much regret that decision? All of us who were active in supporting the miners during that strike - there were many of us who were standing on those picket lines at the time, supporting friends, school friends, colleagues and communities in struggle - we stood with the colliers in those days and we stand with them today. I witnessed that violence, I witnessed it at first-hand. I saw what happened when those communities were facing almost warfare from their own Government. Those communities deserved better then, the people deserved better then and they deserve justice today. I'm absolutely clear in my own mind that the United Kingdom Government has to recognise its responsibilities in this matter. There were people I knew, that I was in school with, who suffered the consequences of those actions. They deserve fair play, they deserve justice.
Welsh: Lywydd, fel y nododd yr Aelod yn ei gwestiwn, nid yw plismona wedi'i ddatganoli i Lywodraeth Cymru ac o ganlyniad, nid ydym wedi cynnal asesiad o'r materion a godir ganddo, gan fod hwn yn fater i Lywodraeth y Deyrnas Unedig. Bydd yr Aelodau'n ymwybodol fod Prif Weinidog Cymru wedi ysgrifennu at yr Ysgrifennydd Cartref ar y pryd, Amber Rudd, ym mis Gorffennaf 2016 ynglŷn â'r posibilrwydd o ymchwiliad i'r digwyddiadau a ddisgrifiwyd. Yn Hydref 2016, ar ôl ystyried yr holl safbwyntiau a gyflwynwyd, penderfynodd yr Ysgrifennydd Cartref beidio â sefydlu ymchwiliad. A gaf fi ddweud fy mod yn gresynu'n fawr at y penderfyniad hwnnw? Roedd pawb ohonom a oedd yn weithgar yn cefnogi'r glowyr yn ystod y streic honno - roedd llawer ohonom yn sefyll ar y llinellau piced ar y pryd, yn cefnogi ffrindiau, ffrindiau ysgol, cydweithwyr a chymunedau yn y frwydr - safasom gyda'r glowyr yn y dyddiau hynny ac rydym yn sefyll gyda hwy heddiw. Gwelais y trais hwnnw, gwelais ef â fy llygaid fy hun. Gwelais yr hyn a ddigwyddodd pan oedd y cymunedau hynny'n wynebu rhyfel bron gan eu Llywodraeth eu hunain. Roedd y cymunedau hynny'n haeddu gwell bryd hynny, roedd y bobl yn haeddu gwell bryd hynny ac maent yn haeddu cyfiawnder heddiw. Rwy'n gwbl glir yn fy meddwl fy hun fod yn rhaid i Lywodraeth y Deyrnas Unedig gydnabod ei chyfrifoldebau yn y mater hwn. Dioddefodd pobl yr oeddwn yn eu hadnabod, pobl yr oeddwn yn yr ysgol gyda hwy, effeithiau'r gweithredoedd hynny. Maent yn haeddu chwarae teg, maent yn haeddu cyfiawnder.
English: The 90-second statements is the next item. Ann Jones.
Welsh: Y datganiadau 90 eiliad yw'r eitem nesaf. Ann Jones.
English: Diolch, Llywydd. Tomorrow marks the first anniversary of the tragic fire at Grenfell Tower that claimed the lives of 72 people, which remains the largest number of deaths from a single fire in living history. Behind each of those 72 deaths, there are families that have been broken and devastated, the immediate community of Grenfell Tower has been torn apart, and neighbouring communities deal with the anxiety and the fears post Grenfell Tower. Emergency service workers, too, are not immune from dealing with the aftermath of what they witnessed that day. Today, as we did 12 months ago, we are able to stand with that community of Grenfell Tower to remember those who died and to offer our solidarity and our support to those who are still greatly affected by that incident. As we move forward, we must be ever thankful for the response from across the UK, including from many from Wales - many, many ordinary people who sought to help in those immediate days after the fire - and of those who are still in that community, offering support and help, be it the emergency services, be it the public sector or third sector, communities or just ordinary people who feel moved to help and support Grenfell. The greatest tribute we can pay to those 72 people who lost their lives that day is to provide a legacy by striving to work to ensure we take whatever steps we can to avoid similar incidents occurring. It's the least we can do to honour their memory, and we will not forget them.
Welsh: Diolch, Lywydd. Yfory, bydd hi'n flwyddyn ers y tân trychinebus yn Nhŵr Grenfell a hawliodd fywydau 72 o bobl, sef y nifer fwyaf o farwolaethau o un tân ers cyn cof. Y tu ôl i bob un o'r 72 o farwolaethau, mae teuluoedd wedi'u torri a'u distrywio, mae cymuned uniongyrchol Tŵr Grenfell wedi'i chwalu, ac mae cymunedau cyfagos yn ymdopi â'r pryder a'r ofnau yn sgil y digwyddiad. Hefyd, nid yw gweithwyr y gwasanaethau brys yn rhydd o orfod ymdopi ag effeithiau'r pethau a welsant y diwrnod hwnnw. Heddiw, fel y gwnaethom 12 mis yn ôl, gallwn sefyll gyda chymuned Tŵr Grenfell i gofio'r rhai a fu farw ac i gynnig ein hundod a'n cefnogaeth i'r rheini yr effeithir cymaint arnynt o hyd gan y digwyddiad hwnnw. Wrth inni symud ymlaen, rhaid inni fod yn ddiolchgar bob amser am yr ymateb o bob rhan o'r DU, gan gynnwys nifer o Gymru - llawer iawn o bobl gyffredin a geisiodd helpu yn y dyddiau cyntaf wedi'r tân - a'r rhai sy'n dal i fod yn y gymuned honno yn cynnig cymorth ac yn helpu, boed yn wasanaethau brys, boed yn sector cyhoeddus neu'r trydydd sector, cymunedau neu bobl gyffredin a deimlodd angen i helpu a chefnogi Grenfell. Y deyrnged fwyaf y gallwn ei thalu i'r 72 o bobl a gollodd eu bywydau y diwrnod hwnnw yw darparu etifeddiaeth trwy ymdrechu i weithio i sicrhau ein bod yn gwneud beth bynnag a allwn i atal digwyddiadau tebyg rhag digwydd. Dyna'r lleiaf y gallwn ei wneud i anrhydeddu'r cof amdanynt, ac ni fyddwn yn eu hanghofio.
English: Llywydd, can I take this opportunity to praise the initiative of Joanne Cheek from the Beautiful Barry campaign? Joanne has led the way as an active citizen, encouraging Barry to become a plastic-free town. To help achieve this, Joanne wants to reduce the use of plastic water bottles, as she's found, as an ardent litter picker, that these make up most of the plastic she picks up. This has led Joanne to campaign for water fountains in Barry. With imagination and flair, Joanne has drawn attention to historical sources as part of her campaign for water fountains in Barry. She has highlighted an article in the Barry Dock News from September 1906 entitled, 'Barry Sculptor's generosity. Drinking fountain presented to the town. Splendid example to others.' The article drew attention to the contribution of F. T. Mossford, a monumental sculptor, who presented the town in 1906 with a 'handsome granite drinking fountain'. Some of those can still be found, although they're not in use at present. Can I welcome early responses, positive responses, from Barry Town Council and the Vale of Glamorgan Council to Joanne Cheek's imaginative and positive campaign, leading a team of volunteers to provide public drinking fountains across the town of Barry, leading the way in Wales with a clear example of citizen action taking forward this popular and important policy?
Welsh: Lywydd, a gaf fi gymryd y cyfle hwn i ganmol menter Joanne Cheek o ymgyrch Beautiful Barry? Mae Joanne wedi arwain y ffordd fel dinesydd gweithredol, gan annog y Barri i ddod yn dref ddiblastig. Er mwyn helpu i gyflawni hyn, mae Joanne am leihau'r defnydd o boteli dŵr plastig, gan ei bod hi wedi canfod, fel codwr sbwriel brwd, mai dyma yw'r rhan fwyaf o'r plastig y mae'n ei godi. Mae hyn wedi arwain Joanne i gychwyn ymgyrch i gael ffynhonnau dŵr yn y Barri. Gyda dychymyg a dawn, mae Joanne wedi tynnu sylw at ffynonellau hanesyddol fel rhan o'i hymgyrch dros gael ffynhonnau dŵr yn y Barri. Mae hi wedi tynnu sylw at erthygl yn Barry Dock News ym mis Medi 1906 o dan y pennawd, Haelioni Cerflunydd y Barri. Ffynnon yfed yn cael ei chyflwyno i'r dref. Enghraifft wych i eraill. Roedd yr erthygl yn tynnu sylw at gyfraniad F. T. Mossford, cerflunydd meini coffa, a gyflwynodd ffynnon ddŵr ithfaen hardd i'r dref yn 1906. Mae modd dod o hyd i rai o'r rheini o hyd, er nad ydynt yn cael eu defnyddio ar hyn o bryd. A gaf fi groesawu ymatebion cynnar, ymatebion cadarnhaol, Cyngor Tref y Barri a Chyngor Bro Morgannwg i ymgyrch gadarnhaol a llawn dychymyg Joanne Cheek, drwy arwain tîm o wirfoddolwyr i ddarparu ffynhonnau dŵr yfed cyhoeddus ar draws tref y Barri, gan arwain y ffordd yng Nghymru gydag enghraifft glir o weithredu gan ddinasyddion i ddatblygu'r polisi poblogaidd a phwysig hwn?
English: The next item is the motion to elect a Member to the Assembly Commission, and I call on a member of the Business Committee to move the motion. Gareth Bennett.
Welsh: Yr eitem nesaf yw'r cynnig i ethol Aelod i Gomisiwn y Cynulliad, ac rydw i'n galw ar aelod o'r Pwyllgor Busnes i wneud y cynnig. Gareth Bennett.
English: Yes, I object.
Welsh: Ydw, rwy'n gwrthwynebu.
English: You're not speaking in the debate.
Welsh: Nid ydych yn siarad yn y ddadl.
English: Yes, I will speak.
Welsh: Byddaf, fe fyddaf yn siarad.
English: I'm calling you to speak now, if you want to speak.
Welsh: Rwy'n galw arnoch i siarad yn awr, os ydych am siarad.
English: Thank you. Sorry. I object on the motion to call Neil Hamilton for the Commission. The role of a Commissioner goes to the core of this place - how it is run, how it plans for the future, and how it is perceived by the public. The Commission - and I quote from our website - 'has responsibility for the provision of property, staff and services to support the Assembly Members'. One of the key words there is 'staff'. Staff are our main support. They make this place work, and, frankly, none of this would happen without them. We should value them in the way that they deserve. In fact, we should value each other in the same way. There are many reasons why I would object to Neil Hamilton becoming a Commissioner. However, the reason I wish to put on record is that, on 16 May, Neil Hamilton abstained on the vote in support of the emerging dignity and respect policy. The main crux of his argument appeared to be that it should only apply part of the time. Becoming an Assembly Member is an honour, and it should be respected as such. It is not a part-time job. The Nolan principles and the code of conduct, which we all promised to abide by when we were sworn in, do not get shrugged off like a wet coat when they become too uncomfortable. I do not see how his position is compatible with the role of Assembly Commissioner. Thank you.
Welsh: Diolch. Mae'n ddrwg gennyf. Rwy'n gwrthwynebu'r cynnig i alw Neil Hamilton ar gyfer y Comisiwn. Mae rôl y Comisiynydd yn mynd i galon y lle hwn - sut y caiff ei redeg, sut y mae'n cynllunio ar gyfer y dyfodol, a sut y caiff ei weld gan y cyhoedd. Mae'r Comisiwn - a dyfynnaf oddi ar ein gwefan - 'yn gyfrifol am ddarparu eiddo, staff a gwasanaethau i gefnogi Aelodau'r Cynulliad'. Un o'r geiriau allweddol yno yw 'staff'. Y staff yw ein prif gymorth. Maent yn gwneud i'r lle hwn weithio, ac a dweud y gwir, ni fyddai dim o hyn yn digwydd hebddynt. Dylem eu gwerthfawrogi yn y ffordd y maent yn ei haeddu. Mewn gwirionedd, dylem werthfawrogi ein gilydd yn yr un modd. Ceir llawer o resymau pam y buaswn yn gwrthwynebu i Neil Hamilton ddod yn Gomisiynydd. Fodd bynnag, y rheswm yr hoffwn ei gofnodi yw bod Neil Hamilton, ar 16 Mai, wedi ymatal ar y bleidlais i gefnogi'r polisi urddas a pharch sy'n cael ei ddatblygu. Roedd hi'n ymddangos mai prif hanfod ei ddadl oedd mai am ran o'r amser yn unig y dylai'r polisi fod yn gymwys. Mae dod yn Aelod o'r Cynulliad yn anrhydedd, a dylid parchu hynny fel y cyfryw. Nid swydd ran-amser yw hi. Ni ellir cael gwared ar egwyddorion Nolan a'r cod ymddygiad yr addawodd pob un ohonom gydymffurfio â hwy wrth dyngu llw fel tynnu côt wlyb pan fydd yn mynd yn rhy anghyfforddus. Nid wyf yn gweld sut y mae ei safbwynt yn gydnaws â rôl Comisiynydd y Cynulliad. Diolch.
English: The proposal is to agree the motion. Does any Member object? [ Objection. ] I will defer voting on this motion until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad. ] Gohiriaf y bleidlais, felly, ar y cynnig yma tan y cyfnod pleidleisio.
English: The next item is the debate on the Equality, Local Government and Communities Committee report: 'Life on the streets: preventing and tackling rough sleeping in Wales'. I call on the committee Chair to move the motion - John Griffiths.
Welsh: Yr eitem nesaf yw'r ddadl ar adroddiad y Pwyllgor Cydraddoldeb, Llywodraeth Leol a Chymunedau: 'Bywyd ar y strydoedd: atal a mynd i'r afael â chysgu ar y stryd yng Nghymru'. Rydw i'n galw ar Gadeirydd y Pwyllgor i wneud y cynnig - John Griffiths.
English: Diolch, Llywydd. I am pleased to open today's debate on the Equality, Local Government and Communities Committee report on rough-sleeping. I'd like to thank those who provided evidence to our inquiry, including the staff and volunteers we met at projects in Newport and Cardiff. We were struck by their dedication, compassion and positivity. They told us they never give up on those who need support. It is this perseverance, this stickability, that is crucial.
Welsh: Diolch, Lywydd. Rwy'n falch o agor y ddadl heddiw ar adroddiad y Pwyllgor Cydraddoldeb, Llywodraeth Leol a Chymunedau ar gysgu ar y stryd. Hoffwn ddiolch i'r rhai a roddodd dystiolaeth i'n hymchwiliad, gan gynnwys y staff a'r gwirfoddolwyr y cyfarfuom â hwy mewn prosiectau yng Nghasnewydd a Chaerdydd. Cawsom ein taro gan eu hymroddiad, eu tosturi a'u hymagwedd gadarnhaol. Dywedasant wrthym nad ydynt byth yn rhoi'r gorau i helpu'r rhai sydd angen cymorth. Mae'r dyfalbarhad hwn, y parodrwydd hwn i ddygnu arni, yn hollbwysig.